**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

***(ŠKOLSKI ODBOR)***

**KLASA:** 003-06/19-01/07

**URBROJ:** 2198-1-42-06-19-3

Sv. Filip i Jakov, 30. srpnja 2019. godine

Na temelju stavka 12. članka 10. Zakona o pravu na pristup informacijama („Narodne Novine“, broj: 25/13, 85/15) objavljuje se:

**Obavijest o Zaključcima s 31. sjednice Školskog odbora OŠ Sv. Filip i Jakov**

Dana 29. srpnja 2019. godine održana je 31. sjednica Školskog odbora OŠ Sv. Filip i Jakov. Nakon usvajanja Zapisnika s prethodne sjednice pristupilo se radu po dnevnom redu. Na dnevnom redu bile su sljedeće točke:

***D N E V N I R E D:***

1. *Donošenje Statuta Osnovne Škole Sveti Filip i Jakov*
2. *Prethodna suglasnost za zasnivanje radnog odnosa na neodređeno vrijeme- razmatranje natječaja za radno mjesto učitelja/ice razredne nastave za rad u produženom boravku*
3. *Ostalo*

Na 31. sjednici Školskog odbora zaključeno je sljedeće:

**Ad 1.** Ravnateljica je izvijestila prisutne da je na sjednici Županijske skupštine koja je održana 4. srpnja 2019. dana suglasnost na Statut Osnovne škole Sveti Filip i Jakov. Po proceduri danas bi trebali taj Statut protokolirati i proglasiti ga važećim. Statut je jednoglasno usvojen.

**Ad 2.** Ravnateljica je obavijestila prisutne kako je natječaj za učitelja/icu u produženom boravku objavljen odmah nakon naše zadnje sjednice, te da je za raspisivanje istog tražena suglasnost članova Školskog odbora. Na raspisani natječaj za zasnivanje radnog odnosa u produženom boravku stiglo je dvadeset zamolbi, od kojih je devet zamolbi nevažeće. Pozivi su upućeni prema jedanaest kandidata,a troje ih se odazvalo na testiranje. Nakon provedenog pisanog dijela održao se usmeni dio na kojem je jedna kandidatkinja odustala. Nakon provedenih intervjua, te na temelju ostvarenih rezultata na pismenom, kao najboljeg kandidata povjerenstvo je istaknulo učiteljicu razredne nastave Danijelu Šaja. Jednoglasno je prihvaćen prijedlog da učiteljica u produženom bude Danijela Šaja.

**Ad 3**. Ravnateljica je obavijestila članove Školskog odbora da su udžbenici za novu školsku godinu naručeni, te da je ona potpisala ugovor s E-kupi, te da se naručuje i ostala dodatna oprema. Nakon dostave sve udžbenike treba zaprimiti i pečatirati s obzirom da oni postaju vlasništvo škole.

**Tajnica Škole:**

Marija Markulić, mag.iur.